La Estraro de la Universala Esperanto-Asocio per sia ĵusa decido donis sian aŭspicion al la 55aj Baltiaj Esperanto-Tagoj (BET-55), kiuj okazos la 6-14-an de julio 2019 en la urbo Panevėžys, Litovio.
Per tio UEA esprimas sian apogon al grava internacia aranĝo, kies okazigo konsiderinde servas la celojn de la Asocio. La aŭspicio de UEA estas kvazau signo de kvalito de la aŭspiciata aranĝo. Per sia aŭspicio UEA agnoskas, ke ĝi estas prestiĝa kaj altnivela. Kutime estas aŭspiciataj nur la internaciaj esperantistaj aranĝoj kun longa tradicio.
#000000
La tradicio de BET naskiĝis kiel Ĉebalta Studenta Esperanto-Tendaro en 1959 kaj ĝi daŭras ekde tiam ĉiujare laŭvice en Latvio, Estonio kaj Litovio, escepte de du paŭzoj. Komence la partoprenantoj venis el la baltaj respublikoj de USSR, sed baldaŭ BET komencis altiri esperantistojn el la tuta Sovetunio. Post la resendependiĝo de la baltaj ŝtatoj BET evoluis al vere internacia tuteŭropa renkontiĝo kun riĉa programo. La organizantoj atendas, ke al BET-55 aliĝos pli ol 300 esperantistoj el trideko da landoj.
#000001
Aktualaj informoj pri BET-55 estas troveblaj en nia retejo.
#000003
1 respondo al BET-55 sub aŭspicio de UEA1
#000004
Notindas, ke UEA decidis aŭspicii BET, malgraŭ tio, ke, la 25-an/09/018, Litova Esperanto-Asocio nuligis sian peton al UEA por aŭspicio de BET-55. La estraro de UEA konsideras, ke ĉiuj BET-j estas aŭspiciindaj de UEA, ne nur tiuj okazantaj en Litovio, senkonsidere de la burokrataj reguloj.
#000005